**LIQUI MOLY blir hovedsponsor for den tyske bundesligaen i håndball**

Den tyske olje- og additivspesialisten satser stort i en av verdens hardeste ligaer

**Juni 2019 – Fra juli 2019 spiller tysk topphåndball og LIQUI MOLY på samme lag. Smøremiddelspesialisten har fått rettighetene i herrenes øverste divisjon, som nå vil få navnet LIQUI MOLY Handball-Bundesliga. Kontrakten gjelder for to sesonger med opsjon på ytterligere to.**

Bundesliga og LIQUI MOLY har snekret sammen en omfattende pakke som gjør at navet til olje- og additivspesialisten blir en del av liganavnet. I tillegg omfatter samarbeidet ulike former for sponsing. Logoen til LIQUI MOLY Handball-Bundesliga (LIQUI MOLY HBL) skal vises på ermene på spillernes trøyer i alle de 18 klubbene som spiller på høyeste nivå. Den blå, røde og hvite logoen til den globale oljeprodusenten vil i tillegg vises på TV under alle seriens 306 kamper i LIQUI MOLY HBL: Det omfatter alle hjørnekast samt at logoen vil være klistret på baneunderlaget. Dessuten vil logoen vises på bakveggen i intervjusonen. „Med disse reklameformatene sikrer vi permanent tilstedeværelse de neste årene under alle kamper i en av Tysklands mest populære idretter“, sier LIQUI MOLYs administrerende direktør Ernst Prost.

Også utenfor banen vil logen være synlig på alle trykksaker, på hjemmesiden og i alle digitale medier samt i sosiale medier i regi av LIQUI MOLY HBL.

„Vi forventer enorm respons som følge av dette samarbeidet og at vi vil kunne nå langt ut over hjemmemarkedet vårt i Tyskland, fordi begge parter har en sterk merkevare“, sier Ernst Prost. „Investeringen er ikke bare på vegne av oss selv, men også for alle partnere, verksteder og kunder som selger og arbeider med LIQUI MOLY. Partnerne våre kan glede seg over at stadig større markeder blir kjent med merkevaren vår som følge av vårt engasjement i bundesligaen i håndball. Markedsføring på håndballbanen vil kunne påvirke svært mange sluttbrukere.“ I tillegg vil LIQUI MOLY benytte sponsingen til å invitere kunder til kamper. Det vil bidra til å styrke båndene til partnerne våre ytterligere.

Samarbeidet med HBL omfatter også REWE Final 4-turneringen der det seirende laget får DHB-pokalen, All Star Game samt Pixum Super Cup, der de tyske mesterne tradisjonelt spiller mot cupmesterne og åpner sesongen.

Frank Bohmann, administrerende direktør i HBL GmbH: „Vi er svært glade for å ha inngått dette samarbeidet med LIQUI MOLY. De er en sterk partner som passer oss 100 prosent. På samme måte som oss, er de på topp i sin bransje og står for førsteklasses kvalitet, stor underholdning, sterke følelser og suksess. De mange fellesnevnerne gjør av vi er overbevist om at vi har et stort potensial til å lykkes med samarbeidet og at vi begge vil kunne oppnå en synergieffekt.“

LIQUI MOLYs navn vil for første gang være på plass den 17./18. august i den første runden av cupen. Administrerende direktør Ernst Prost: „Vårt engasjement i håndball kommer til å være vårt største sponsingkonsept utenfor motorsport de neste årene.“

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2018 kom på 544 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de